Bioetika
<s>Bioetika je disciplina koja proučava ljudsko delovanje u odnosu na život.</s><s>To je interdisciplinarno razmišljanje o temama ljudskog zdravlja, smrti, života, okoline, odnosa prema životinjama, razvoja nauke, politike i ekonomije u kontekstu života.</s><s>Teme od posebnog interesovanja uključuju genetički inženjering, reproduktivnu psihologiju, reproduktivne tehnologije, upotrebu i zloupotrebu medicinskih i mentalno-zdravstvenih tretmana, samoubistvo i prava pacijenta.</s>

<s>Istorija</s>

<s>Poreklo reči</s>

<s>Termin bioetika (grč. bios, život; ethos, ponašanje) je prvi upotrebio nemački filozof Fric Jar 1926. godine u članku „Nauka o životu i ponašanju“ gde je bioetiku koncipirao kao etičku odgovornost prema životu u celini, te je formulisao, po uzoru na Kanta, bioetički imperativ: "Poštuj svako živo biće u načelu kao svrhu u sebi i po mogućnosti postupaj s njim kao takvim!" Termin je proširio u upotrebi američki kancerolog Van Renseler Poter 1970. godine.</s>

<s>Problemi bioetike</s>

<s>U polje bioetike spadaju, najpre, problemi koji se tiču ograničavanja života (npr. abortus i eutanazija), veštačke oplodnje, donacije organa, ili odbijanja medicinske nege iz verskih ili kulturoloških razloga.</s><s>Sami bioetičari se često međusobno ne slažu oko toga šta sve potpada pod njihovu disciplinu: dok neki smatraju da bi bioetika trebalo da se bavi moralnom procenom svih postupaka u biologiji ili medicini, drugi bi taj spektar značajno suzili.</s><s>Takođe, ostaju sporenja oko toga da li se bioetika tiče samo postupaka prema ljudima, ili svim bićima sposobnim da osećaju strah..</s>

<s>Sfera problema kojima se bioetika bavi se širi napretkom biotehnologije, te sada u nju spadaju i pitanja koja se tiču kloniranja, genetske terapije, produžetka života, genetskog inženjeringa, astroetike i života u svemiru, kao i upravljanja osnovnim biološkim principima kroz izmenu DNK i proteina.</s>

<s>Najčešće teme</s>

<s>Glavne teme kojima se bioetika bavi su:
 Abortus
 Alternativna medicina
 Vantelesna oplodnja
 Donacija organa
 Eugenika
 Eutanazija
 Kloniranje
 Kontracepcija
 Placebo efekat
 Prava životinja
 Transseksualnost
 Transfuzija krvi
 Samoubistvo
 Farmakogenetika</s>

<s>Reference</s>

<s>Literatura</s>

<s>Spoljašnje veze 
 Resursi o bioetici</s>

<s>Bioetika
Biologija
Filozofija</s>

